Meddelelse fra Kommissionen

Det Europæiske Kul- og Stålfællesskabs regnskaber pr. 23. juli 2002

(2003/C 127/02)

I overensstemmelse med de forpligtelser, som Kommissionen på EKSF's vegne har påtaget sig i forbindelse med lånetransaktioner, offentliggøres her følgende regnskaber, udarbejdet i henhold til artikel 45 C i traktaten om oprettelse af Det Europæiske Kul- og Stålfællesskab:

- Det Europæiske Kul- og Stålfællesskabs balance pr. 23. juli 2002

- resultatopgørelse for det regnskabsår, der afsluttedes pr. 23. juli 2002

- fordeling af resultaterne for det regnskabsår, der afsluttedes pr. 23. juli 2002

- anmærkningerne til regnskaberne pr. 23. juli 2002.

Disse regnskaber ledsages af den i EKSF-traktatens artikel 45 C omhandlede beretning fra Revisionsretten.

BERETNING FRA REVISIONSRETTEN FOR DE EUROPÆISKE FÆLLESSKABER

om Det Europæiske Kul- og Stålfællesskabs årsregnskab pr. 23. juli 2002

- Denne beretning omhandler rigtigheden af regnskaberne, som er udarbejdet af Kommissionen. Beretningen afgives i henhold til artikel 45 C, stk. 5, i traktaten om oprettelse af Det Europæiske Kul- og Stålfællesskab, der udløb den 23. juli 2002.

- Retten har gennemgået Det Europæiske Kul- og Stålfællesskabs regnskaber og årsregnskab pr. 23. juli 2002. Gennemgangen er foretaget i overensstemmelse med almindeligt anerkendte revisionsstandarder, og Retten har foretaget de revisionshandlinger, den har anset for nødvendige. Denne gennemgang har givet Retten et rimeligt grundlag for at afgive nedenstående erklæring.

- Det er Rettens opfattelse, at vedlagte årsregnskab for Det Europæiske Kul- og Stålfællesskab, der omfatter afslutningsbalancen pr. 23. juli 2002, resultatopgørelsen og fordelingen af resultatet for regnskabsåret, der afsluttedes pr. 23. juli 2001, samt noterne til årsregnskabet, er opstillet efter almindeligt anerkendte regnskabsprincipper og giver et retvisende billede af Det Europæiske Kul- og Stålfællesskabs aktiver og finansielle stilling pr. 23. juli 2002 og af resultatet for det regnskabsår, der afsluttedes pr. 23. juli 2002. Revisionen har givet Retten rimelig sikkerhed for, at de transaktioner, der ligger til grund for regnskaberne, som helhed betragtet er lovlige og formelt rigtige.

Udfærdiget i Luxembourg, den 27. marts 2003.

Juan Manuel Fabra Vallés

Formand for Revisionsretten

Ioannis Sarmas

Medlem af Revisionsretten

EKSF'S REGNSKABER

EKSF's balance, resultatopgørelsen og fordelingen af resultaterne for det regnskabsår, der afsluttedes pr. 23. juli 2002, blev forelagt Kommissionen til godkendelse ved skriftlig procedure nr. E/2698/2002 af 7. januar 2003 og er gengivet i nærværende finansberetning som godkendt af Kommissionen.

>TABELPOSITION>

>TABELPOSITION>

>TABELPOSITION>

>TABELPOSITION>

Fordeling af resultaterne for den periode, der afsluttedes pr. 23. juli 2002

(beløb udtrykt i euro)

>TABELPOSITION>

ANMÆRKNINGER TIL EKSF'S REGNSKABER PR. 23. JULI 2002

(beløb udtrykt i euro)

A. EKSF

Det Europæiske Kul- og Stålfællesskab (EKSF) blev oprettet i henhold til traktaten af 18. april 1951. Ifølge traktatens bestemmelser havde Det Europæiske Kul- og Stålfællesskab til opgave at bidrage til den økonomiske udvikling i medlemsstaterne ved oprettelse af et fælles kul- og stålmarked.

EKSF-traktaten udløb den 23. juli 2002. Det Europæiske Råd i Nice besluttede som bilag til Nice-traktaten af 26. februar 2001(1) at knytte en protokol om de finansielle konsekvenser af udløbet af EFSF-traktaten og om oprettelse og forvaltning af Kul- og Stålforskningsfonden. Det blev besluttet, at alle EKSF's aktiver og passiver, som de eksisterer på tidspunktet for traktatens udløb, overføres til Det Europæiske Fællesskab fra den 24. juli 2002 at regne. Nettoværdien af disse aktiver og passiver skal betragtes som aktiver bestemt til forskning inden for sektorer, der er tilknyttet kul- og stålindustrien. Provenuet af disse aktiver skal udelukkende anvendes til forskning inden for sektorer tilknyttet kul- og stålindustrien.

Da Nice-traktaten ikke blev ratificeret inden udløbet af EKSF-traktaten, gav medlemsstaterne Europa-Kommissionen mandat til midlertidigt at forvalte EKSF's aktiver under afviklingen efter samme principper(2), som er nævnt i protokollen til Nice-traktaten. Irland gav ved en folkeafstemning den 19. oktober 2002 sin tilslutning til at ratificere Nice-traktaten.

Med henblik på EKSF-traktatens udløb blev EKSF-afgiften ophævet i 1998, og udlånene er praktisk talt ophørt fra juli 1997 (Kommissionens beslutning af 22. juni 1994). Siden da har EKSF's vigtigste finansieringskilde derfor været afkastet af de likvide midler.

B. REGNSKABSPRINCIPPER OG -METODER

1. Baggrunden for regnskaberne

Regnskaberne udarbejdes i overensstemmelse med almindeligt anerkendte regnskabsprincipper.

De regnskabs- og værdiansættelsesmetoder, der anvendes på regnskabets forskellige poster, tager hensyn til de bestemmelser, der gælder for EKSF i medfør af traktaterne og andre retsakter vedtaget herom af Fællesskabet.

De anvendte regnskabsmetoder tager desuden hensyn til den manglende kontinuitet efter den 23. juli 2002, hvor EKSF-traktaten udløb.

EKSF's regnskaber er opstillet i overensstemmelse med bestemmelserne i Rådets direktiv 78/660/EØF og 86/635/EØF(3) om bankers og andre penge- og finansieringsinstitutters årsregnskaber og konsoliderede regnskaber, i det omfang disse finder anvendelse. Direktiv 2001/65/EF(4), der ændrer ovennævnte direktivers regler om værdiansættelse, bl.a. metoden til værdiansættelse på grundlag af dagsværdien, anvendes endnu ikke i EKSF's regnskaber. Direktivet forventes gennemført senest den 31. december 2003.

2. Omregning af elementer udtrykt i fremmed valuta

Den valgte valuta til EKSF's regnskabsaflæggelse er euro (EUR).

Alle transaktioner i fremmed valuta foretaget af EKSF omregnes til euro til den vekselkurs, der er i kraft på den dag, hvor transaktionen finder sted, og som offentliggøres af Den Europæiske Centralbank.

Ikke-monetære elementer omregnes til euro efter de månedskurser, der var gældende ved deres anskaffelse eller seneste vurdering.

Ved datoen for udarbejdelse af balancen omregnes monetære elementer til euro til den på datoen gældende vekselkurs. Negative kursdifferencer opføres i resultatopgørelsen. Positive kursdifferencer fordeles og opføres under "periodeafgrænsningsposter" under regnskabets passiver.

2.1. Omregningskurs

Ved periodens afslutning blev følgende kurser anvendt ved omregningen af balancekonti i fremmed valuta til EUR:

>TABELPOSITION>

2.2. Pr. 23. juli 2002 indgår de forskellige valutaer, der er nævnt ovenfor, samt euro med følgende beløb i EKSF's balance (i EUR):

>TABELPOSITION>

3. Forvaltning og værdiansættelse af obligationer og andre værdipapirer

I henhold til EKSF's interne regler om forsigtighed skal investeringerne i værdipapirer begrænses til udstederobligationer. I 1998 erhvervede EKSF dog som en undtagelse og i forbindelse med en omstruktureringsplan for en debitor, der ikke kunne opfylde sine forpligtelser, aktier og andre andele med variabelt afkast i en privat virksomhed.

Beholdningen af obligationer og andre værdipapirer med fast afkast samt aktier og andre værdipapirer med variabelt afkast værdiansættes til den gennemsnitlige anskaffelsespris eller til markedsværdien ved udgangen af regnskabsåret, hvis denne er lavere.

Der afviges fra denne regel i forbindelse med værdipapirer, der opbevares som finansielle anlægsaktiver; disse værdiansættes til den gennemsnitlige anskaffelsespris eller tilbagekøbsværdien, hvis denne er lavere.

4. Særlige forhold i forbindelse med EKSF-regnskabet

a) EKSF's aktionsbudget

En del af EKSF's midler er stillet til rådighed for EKSF's aktionsbudget. Dette budget er blevet vedtaget hvert år af Kommissionen, efter at denne har informeret Rådet og hørt Europa-Parlamentet. Det sidste budget blev opstillet for perioden fra 1. januar til 23. juli 2002.

De forpligtelser, der er indgået i EKSF's aktionsbudget over for tredjemand, og som endnu står åbne pr. 23. juli 2002, fremgår af budgetposten "Afvikling af forpligtelser i aktionsbudgettet" (jf. anmærkning C12).

Af hensættelserne til finansiering af EKSF's aktionsbudget 2002 (149794520 EUR pr. 31. december 2001) er 79 mio. EUR blevet udnyttet, og saldoen er tilbageført pr. 23. juli 2002 (jf. anmærkning C12, C16.1 og C16.2).

b) Budget til finansiering af Kul- og Stålforskningsfonden

EU's medlemsstater har besluttet, at indtægterne fra EKSF's tilgodehavender efter den 23. juli 2002 skal overføres til Fællesskabernes almindelige budget(5). Disse midler skal afsættes til et forskningsprogram vedrørende kul- og stålindustrien, jf. anmærkning A i denne beretning.

EKSF har allerede afsat disse midler med henblik på at iværksætte finansieringen af kul- og stålforskningen. Midlerne er anført under budgetposten "Midler til finansiering af Kul- og Stålforskningsfonden" (anmærkning C.14).

5. Ændring af regnskabsmetoder

Indtil regnskabsåret 2001 blev bøder og rentegodtgørelser kun betragtet som EKSF-indtægter, når de definitivt var indkasseret. Pålagte bøder og rentegodtgørelser, som endnu ikke var blevet indkasseret, men for hvilke der var udsendt anmodning om betaling, blev overført til hensættelser til finansiering (jf. anmærkning C13.2a). Med afslutningen af EKSF's aktionsbudget blev hensættelserne til finansiering af forsigtighedsgrunde tilbageført og overført som værdiregulering af tvivlsomme fordringer.

C. FORKLARENDE BEMÆRKNINGER TIL BALANCEPOSTER OG RESULTATOPGØRELSE

1. Tilgodehavender i centralbanker

Denne post udgøres af EKSF's tilgodehavender i centralbanker i visse medlemsstater.

2. Tilgodehavender i kreditinstitutter

2.1. Med aftalt løbetid eller på opsigelse

Disse tilgodehavenders restløbetid fordeler sig således:

>TABELPOSITION>

2.2. Lån

Disse låns restløbetid fordeler sig således:

>TABELPOSITION>

3. Tilgodehavender hos kunder

3.1. Lån

Lån til kreditinstitutter bogføres under posten "Tilgodehavender hos kreditinstitutter" (jf. anmærkning C2).

De øvrige lån fordeler sig som følger:

>TABELPOSITION>

NB:

Lånene er sædvanligvis garanteret af medlemsstater, banker eller virksomheder eller gennem panterettigheder.

Lån ydet til en debitor, der ikke kunne opfylde sine forpligtelser, blev overdraget til en tredjepart den 5. august 2002. Lånene, som beløb sig til 50463192 EUR, blev den 31. december 2001 genstand for en værdiregulering på 29190879 EUR. Denne værdiregulering blev justeret den 23. juli 2002 med henblik på at afspejle den pris, der blev betalt for lånene, dvs. 27064451 EUR, som blev fastsat før den 23. juli.

3.2. Afgifter

Afgiftssatsen for 1998-2002 er fastsat til 0 %, og tilgodehavender pr. 23. juli 2002 vedrører således de forudgående år.

Denne post er fordelt på følgende måde:

>TABELPOSITION>

3.3. Bøder

I denne post er opført Kommissionens tilgodehavender hos virksomheder, som har fået pålagt en bøde i medfør af traktatens bestemmelser. Registreringsmetoden er blevet ændret, da der ikke længere opstilles EKSF-aktionsbudgetter (jf. anmærkning B5).

Denne post er fordelt på følgende måde:

>TABELPOSITION>

3.4. Rentegodtgørelser at inddrive

I denne post opføres tilgodehavender hos virksomheder, som har fået tildelt et lån med rentegodtgørelse, og hvem Kommissionen har måttet anmode om at tilbagebetale hele eller dele af den allerede udbetalte rentegodtgørelse.

>TABELPOSITION>

4. Obligationer og andre værdipapirer med fast afkast

4.1. Sammensætning

Sammensætningen af beholdningen af obligationer og andre værdipapirer med fast afkast er følgende:

>TABELPOSITION>

Nettobevægelsen i værdireguleringerne på 55990109 EUR er fordelt således:

>TABELPOSITION>

4.2. Forfald indtil 23. juli 2003

Følgende del af værdipapirbeholdningen (udtrykt i euro) forfalder senest den 23. juli 2002:

>TABELPOSITION>

4.3. Finansielle anlægsaktiver (jf. anmærkning B.3)

Ved finansielle anlægsaktiver forstås værdipapirer, der forbliver i beholdningen indtil deres endelige forfald. Det drejer sig om langfristede papirer med henblik på betaling af ydelser på lån.

Den 23. juli 2002 beløb de finansielle anlægsaktiver sig til 161922895 EUR, dvs. mindre end den gennemsnitlige anskaffelsespris. Derfor anerkendtes en værdiregulering på 62397971 EUR i resultatet for perioden, som sluttede den 23. juli 2002.

4.4. Afkast

I de foretagne investeringer er der taget hensyn til forfaldsfrister og likviditet i EKSF-transaktionerne. De er underlagt strenge finansielle kriterier for modpostering.

Investeringernes afkast på årsbasis inkl. ændringen i obligationernes markedsværdi (beregnet efter den såkaldte "Modified Dietz Method") er på 4,51 % for perioden, som sluttede den 23. juli 2002.

5. Aktier og andre værdipapirer med variabelt afkast

Beholdningen af aktier og andre værdipapirer med variabelt afkast har udviklet sig på følgende vis:

>TABELPOSITION>

Disse aktier og andre værdipapirer med variabelt afkast er blevet erhvervet af EKSF i forbindelse med underskrivelsen af en omstruktureringsplan for en debitor, der ikke kunne opfylde sine forpligtelser (jf. anmærkning B3).

Nettobevægelsen på 42960314 EUR svarer til en anvendelse af værdireguleringer i forbindelse med aktier overdraget i løbet af den periode, der sluttede den 23. juli 2002, til et beløb af 44 365 901 EUR og en supplerende henlæggelse på 1405587 EUR.

6. Andre aktiver

De øvrige aktiver fordeler sig som følger:

>TABELPOSITION>

7. Periodeafgrænsningsposter, aktiver

De øvrige aktiver fordeler sig som følger:

>TABELPOSITION>

8. Gæld til kreditinstitutter

Disse transaktioners restløbetid fordeler sig således:

>TABELPOSITION>

9. Gæld stiftet ved udstedelse af værdipapirer

Denne post omfatter obligationslån udstedt af EKSF.

Et beløb på 228673526 EUR dækker optagne lån med en restløbetid på under et år (104115280 EUR pr. 31. december 2001).

10. Andre passiver

De øvrige passiver fordeler sig som følger:

>TABELPOSITION>

11. Periodeafgrænsningsposter, passiver

De øvrige passiver fordeler sig som følger:

>TABELPOSITION>

12. Afvikling af forpligtelser i EKSF's aktionsbudget

Denne post omfatter de forpligtelser, som mangler at blive afviklet for så vidt angår EKSF's aktionsbudget (jf. anmærkning B4a).

I perioden fra den 1. januar til den 23. juli 2002 udviklede forpligtelserne på aktionsbudgettet sig således:

>TABELPOSITION>

Hensættelserne til aktionsbudgettet for 2002 og til budgetmæssig margen blev tilbageført (jf. også anmærkning C16.2).

>TABELPOSITION>

13. Hensættelse til tab og omkostninger

13.1. Garantireserve

Garantireserven skal tjene som sikkerhed i forbindelse med låne- og udlånstransaktioner. Efter tilbageførsel af 51 mio. EUR beløb garantireserven sig til 529 mio. EUR pr. 23. juli 2002.

Kommissionen bekræftede den 11. september 1996, at den var villig til at opretholde en garantireserve svarende til 100 % af de lån, som løber efter den 23. juli 2002, og som ikke vil være dækket af en medlemsstatsgaranti. Pr. 23. juli 2002 var denne dækning på 100 %. Da en del af disse lån er optaget i GBP, har dækningsgraden på 100 % kunnet udvikle sig som følge af udsving i vekselkursen mellem GBP og EUR.

Garantireserven har udviklet sig som følger:

>TABELPOSITION>

13.2. Andre hensættelser

Denne post omfatter hensættelser til bøder og rentegodtgørelser, der skal inddrives (42385781 EUR pr. 31. december 2001), og andre hensættelser til et samlet beløb af 57012724 EUR (108313490 EUR pr. 31. december 2001).

a) Hensættelser til bøder og rentegodtgørelser, der skal inddrives (jf. anmærkning B5):

>TABELPOSITION>

b) Andre hensættelser:

>TABELPOSITION>

14. Budget til finansiering af Kul- og Stålforskningsfonden

Denne post er fordelt på følgende måde:

>TABELPOSITION>

I forbindelse med udløbet af EKSF-traktaten den 23. juli 2002 og afviklingen af EKSF er det besluttet, at alle EKSF's aktiver ved udløbet af traktaten skal forvaltes af Europa-Kommissionen med virkning fra 24. juli 2002(6). Nettoværdien af disse aktiver og passiver skal betragtes som aktiver bestemt til forskning inden for sektorer, der er knyttet til kul- og stålindustrien. Provenuet af disse aktiver skal udelukkende anvendes til forskning inden for sektorer knyttet til kul- og stålindustrien.

I praksis skal nettooverskuddet af EKSF's aktiver (som hovedsagelig er investeret i obligationer og placeret som indlån med aftalt løbetid) for år n overføres til EU's almindelige budget og her anvendes til forskning i år n+2. På grundlag af den anslåede værdi af nettooverskuddet er det vedtaget at starte med et finansieringsniveau på 60 mio. EUR.

For at dæmpe de udsving i forskningsfinansieringen, der skyldes udviklingen på de finansielle markeder, foretages der en regulering i overensstemmelse med de procedurer, der er godkendt af medlemsstaterne. Denne reguleringsformel anvendes for første gang på resultatet af regnskabsåret 2003 og bruges til at bestemme forskningsbevillingerne i 2005. Til iværksættelse af denne ordning har EKSF vedtaget en hensættelse til regulering.

15. Reserver og resultater

>TABELPOSITION>

Den særlige reserve skal anvendes til ydelse af lån af EKSF's egne midler til finansiering af socialt boligbyggeri. Pr. 23. juli 2002 er det udestående beløb, som svarer til de bevilgede lån, på 112,3 mio. EUR. Derfor kunne der overføres 5700000 EUR til frie reserver.

Den tidligere pensionsfond svarede oprindelig til alle de pensionsforpligtelser, EKSF indbetalte midler til indtil den 5. marts 1968. Fra og med denne dato har medlemsstaterne overtaget forpligtelserne til at betale tjenestemændenes pensioner. Fonden anvendes til finansiering af byggelån til tjenestemænd i De Europæiske Fællesskaber. Pr. 23. juli 2002 er det udestående beløb, som svarer til de bevilgede lån, på 36 mio. EUR. Derfor kunne der overføres 4000000 EUR til frie reserver.

Reserven "Tilgodehavender i Kul- og Stålforskningsfonden", der blev oprettet med henblik på afvikling af EKSF (jf. anmærkning 14), omfatter de frie reserver.

16. Analyse af periodens resultat

EKSF's samlede resultat påvirkes både af resultatet af dets ikke-budgetmæssige transaktioner (lån/udlån - kapitalanbringelser - svingninger i valutakurserne) og af resultatet af gennemførelsen af EKSF's aktionsbudget.

16.1. Ikke-budgetmæssige transaktioner

>TABELPOSITION>

16.2. Gennemførelsen af EKSF's aktionsbudget

>TABELPOSITION>

17. Renter og lignende udgifter

>TABELPOSITION>

18. Generelle administrationsomkostninger

Der er overført 2794520 EUR (5 mio. EUR i 2001) til administrationsbudgettet for Kommissionen for De Europæiske Fællesskaber til skønsmæssig dækning af EKSF's administrationsomkostninger.

19. Andre driftsomkostninger

>TABELPOSITION>

Tabet på tilgodehavender udlignes af en tilsvarende stigning i værdireguleringen.

20. Renteindtægter og lignende

>TABELPOSITION>

21. Andre driftsindtægter

>TABELPOSITION>

22. Indtægter i forbindelse med aktionsbudgettet

>TABELPOSITION>

23. Forpligtelser under stregen

23.1. Tilsagn

>TABELPOSITION>

23.2. Indgåede forpligtelser

>TABELPOSITION>

24. Oversigt over den økonomiske situation for den periode, der afsluttedes pr. 23. juli 2002

>TABELPOSITION>

(1) EFT C 80 af 10.3.2001.

(2) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002).

(3) EFT L 222 af 14.8.1978 og EFT L 372 af 31.12.1986.

(4) EFT L 283 af 27.10.2001.

(5) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002).

(6) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002).